CELEX: 32014D0892
Language: sl
Date: 2014-12-09 00:00:00
Title: 2014/892/EU: Izvedbeni sklep Komisije z dne 9. decembra 2014 o spremembi Priloge II k Odločbi 93/52/EGS glede priznanja nekaterih regij Francije kot uradno prostih bruceloze ( B. melitensis ) (notificirano pod dokumentarno številko C(2014) 9218)  Besedilo velja za EGP

11.12.2014   
            
            
               SL
            
            
               Uradni list Evropske unije
            
            
               L 354/45
            
         IZVEDBENI SKLEP KOMISIJE
   z dne 9. decembra 2014
   o spremembi Priloge II k Odločbi 93/52/EGS glede priznanja nekaterih regij Francije kot uradno prostih bruceloze (B. melitensis)
   
      
         (notificirano pod dokumentarno številko C(2014) 9218)
      
   
   (Besedilo velja za EGP)
   
      (2014/892/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (1), in zlasti oddelka II poglavja 1 Priloge A k Direktivi,
   ob upoštevanju naslednjega:
   
               (1)
            
            
               Direktiva 91/68/EGS določa pogoje v zvezi z zdravstvenim varstvom živali, ki urejajo trgovanje znotraj Unije z ovcami in kozami. Direktiva določa pogoje, pod katerimi se države članice ali regije priznajo kot uradno proste bruceloze.
            
         
               (2)
            
            
               V Prilogi II k Odločbi Komisije 93/52/EGS (2) so navedene regije držav članic, ki se priznajo kot uradno proste bruceloze (B. melitensis) v skladu z Direktivo 91/68//EGS.
            
         
               (3)
            
            
               Francija je Komisiji predložila dokumentacijo o skladnosti s pogoji iz Direktive 91/68/EGS, da se 31 novih upravnih regij (departmajev) poleg 64 upravnih regij (departmajev), že priznanih kot uradno prostih bruceloze (B. melitensis) in trenutno navedenih v Prilogi II k Odločbi 93/52/EGS, prizna kot prostih navedene bolezni.
            
         
               (4)
            
            
               Po pregledu dokumentacije, ki jo je predložila Francija, bi bilo treba 31 upravnih regij (departmajev) priznati kot uradno prostih bruceloze (B. melitensis).
            
         
               (5)
            
            
               Vnos za Francijo v Prilogi II k Odločbi 93/52/EGS bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga II k Odločbi 93/52/EGS se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 9. decembra 2014
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 46, 19.2.1991, str. 19.
   
      (2)  Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni (UL L 13, 21.1.1993, str. 14).
   
      PRILOGA
      V Prilogi II k Odločbi 93/52/EGS se vnos za Francijo nadomesti z naslednjim:
      
         „V Franciji:
         Departmaji:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.“